রাঙামাটি রাজ বন বিহারে মধু পূর্ণিমা উদযাপিত | Hillbd24.com
বৌদ্ধদের অন্যতম ধর্মীয় অনুষ্ঠান মধু পূর্ণিমা উপলক্ষে মঙ্গলবার রাঙামাটির রাজ বন বিহারে বিভিন্ন ধর্মীয় অনুষ্ঠান ও ধর্মীয় সভা অনুষ্ঠিত হয়েছে।
রাজ বন বিহার মাঠে আয়োজিত ধর্মীয় আলোচনা সভায় ধর্ম দেশনা দেন রাজ বন বিহারের আবাসিক ভিক্ষু সংঘের প্রধান শ্রীমৎ প্রজ্ঞালংকার মহাস্থবির ও শ্রীমৎ জ্ঞান প্রিয় মহাস্থবির। অন্যান্যর মধ্যে উপস্থিত ছিলেন দেন রাঙামাটি পার্বত্য জেলা পরিষদ চেয়ারম্যান বৃষকেতু চাকমা, সাবেক পার্বত্য চট্টগ্রাম বিষয়ক প্রতিমন্ত্রী মনিস্বপন দেওয়ান, রাজবন বিহার পরিচালনা কমিটির সভাপতি গৌতম দেওয়ান, জাতীয় মানবধিকার কমিশনের সাবেক সদস্য নিরুপা দেওয়ান প্রমুখ। অনুষ্ঠানে পঞ্চশীল প্রার্থনা করেন রাজবনবিহার উপাসক উপাসিকা পরিষদের সাধারন সম্পাদক অমিয় খীসা। উক্ত ধর্মীয় অনুষ্ঠানে শতশত বৌদ্ধ নারী-পুরুষ অংশ নেন। এর আগে বুদ্ধ মূর্তি দান, সংঘ দান, মধু দান, অষ্টপরিস্কার দান, বুদ্ধ পূজাসহ নানাবিধ দান সম্পন্ন করা হয়।
সভায় বক্তারা পঞ্চশীল পালনের মাধ্যমে সবাইকে ধর্মীয়নীতি পালন করে এগিয়ে যাওয়ার আহ্বান জানান।
« রাঙামাটির রাজবন বিহারে জুরাছড়ির শলক এলাকাবাসীর চতুর্দশ সর্বজনীন মহাসংঘদান
বাঘাইছড়িতে ভদন্ত তিলোকানন্দ মহাথেরোর ৮১ তম জন্ম জয়ন্তী পালিত »